钦定古今图书集成/明伦汇编/氏族典/第305卷 > 《廖用贤尚友录》 > 常善
## 钦定古今图书集成/明伦汇编/氏族典/第305卷 > 《廖用贤尚友录》 > 常善

按《周书常善传》，“善，高阳人。魏孝昌中，从尔朱荣入洛，
授威烈将军、都督，加龙骧将军、中散大夫，直寝，封房
城县男。后从太祖平侯莫陈悦，除天水郡守。魏孝武
西迁，授武卫将军，进爵武始县伯。大统初，加平东将
军，进爵为侯。累有战功，除使持节卫将军，假骠骑大
将军、秦州刺史。四年，进爵为公，除泾州刺史，拜车骑”
大将军、仪同三司。迁骠骑大将军、开府仪同三司、西
安州刺史。转蔚州刺史。频莅三蕃，颇有政绩。魏恭帝
二年，进爵永阳郡公。孝闵帝践阼，拜大将军、宁州总
管。保定三年，入为小司徒。五年，卒。子《昇和》嗣。先以善
勋，拜仪同三司。